Il-Pulizija fin-Niġerija sabu dik li l-media lokali qed issejjaħ bħala “d-dar tal-orrur” f’Ibadan fil-lbiċ tal-pajjiż. Il-gazzetta The Tribune, waħda mil-aktar antiki u rispettati fil-pajjiż, għandha ritratti ta’ kadavri qed jiddikompomu, irjus u bċejjeċ oħra ta’ skeletri kif ukoll karti tal-identità u karti tal-kreditu, żraben, basktijiet u ħwejjeġ. Instabu wkoll nies ħajjin bil-ġuħ u mal-15-il persuna marbuta bil-ktajjen. Il-pulizija arrestat sitt irġiel suspettati li wettqu dawn l-atroċitajoet, fosthom ħames gwardi tas-siġurtà li kienu għassa mal-post.